Nyuddannet kandidat med passion for skabelsen af meningsfulde møder mellem mennesker

Kære [virksomhedsnavn/kontakt person]

Med stor motivation ansøger jeg om stillingen som rekrutteringskonsulent hos jer.

Stillingen er interessant for mig, da jeg får muligheden for at arbejde med rekruttering og noget af det som jeg brænder allermest for, nemlig at skabe meningsfulde møder mellem mennesker. Udsigten til at være en del af en jer – en nyskabende virksomhed, hvor jeg kan være med til at skabe rekrutteringsbranchens gladeste kunder, motiverer mig især. Med kombinationen af min uddannelsesmæssige baggrund samt min nuværende ansættelse som studentermedhjælper hos rekrutteringsvirksomheden XXXX vil jeg blandt andet kunne byde ind med følgende erfaringer og kompetencer:

* **Erfaring med rekruttering i form af profilafdækning, search, screening samt afholdelse af samtaler med kandidater – Igennem det sidste år har jeg haft 20 rekrutteringer, som er lukket med ansættelse.**
* **Erfaringer med at planlægge og koordinere længevarende samarbejder med kunder – Igennem det sidste år har jeg arbejdet med 14 forskellige kunder, som alle har været tilfredse.**
* **At være nysgerrig og engageret i min tilgang til arbejde – jeg har altid har et ønske om at lære mere og blive endnu bedre.**

**Struktureret arbejdsgang og stærke kommunikative evner som nøgle til succes**

Både som studerende samt i tidligere ansættelser har jeg erfaret vigtigheden i at arbejde struktureret samt udviklet stærke kommunikative evner både mundtligt og skriftlig. Jeg mener, at begge kompetencer er en vigtig forudsætning for at lykkes i arbejdet som rekrutteringskonsulent - god kommunikation og en struktureret arbejdsgang giver ro hos kunder og kandidater og skaber den tillid til rekrutteringskonsulenten, som er så vigtig i en rekrutteringsproces.

**Empatisk og initiativrig medarbejder med fokus på løsninger**

En stor motivationsfaktor er udsigten til at indgå i et team, som jeg kan sparre med, læne mig op ad, søge inspiration hos og som hepper på mig i en hverdag, hvor korte deadlines er et vilkår. Udover at arbejde team-baseret trives jeg med stort selvstændigt ansvar og har fra min studietid samt tidligere ansættelser været vant til at prioritere egen tid og arbejdsopgaver.

Mine tidligere chef beskriver mig som en empatisk og initiativrig medarbejder, som altid er god at finde en løsning, der tilgodeser alle parter - fra mit nuværende arbejde ved jeg, at det er en meget vigtig forudsætning for, at få rekrutteringen til at lykkes.

Afslutningsvis tror jeg at det at være ansat hos jer og at arbejde med at skabe branchens gladeste kunder, vil give mig mulighed for at vokse og udvikle mig professionelt. Jeg glæder mig til at uddybe ovenstående ved en fremtidig samtale.

Med venlig hilsen [navn]